Arsenal Stadium

Arsenal Stadium (ofte kalt Highbury etter området den ligger i) er fotballklubben Arsenal FCs tidligere hjemmebane. Den ble bygget i 1913, og ligger i Highbury i det nordlige London.

Anlegget hadde plass til 38 500 tilskuere, hvorav 12 500 på North Bank, 11 000 på West Stand, 9000 på East Stand og 6000 på Clock End. Det var bare sitteplasser på Highbury. Stadionet hadde to jumboskjermer, plassert i det sørøstlige og det nordvestlige hjørnet. Før det ble innført kontroll med adgangen til tribunene, og det var mange ståplasser, kunne tilskuertallet være betraktelig høyt; og rekorden var 73 295 under en kamp mellom Arsenal og Sunderland i 1935. 

Banen var relativt liten, 101 x 67 meter. Den var kjent for å være svært velholdt, og hadde varmekabler under gresset. 

Pr. 2005 var en ny hjemmebane for Arsenal under utbygging. Emirates Stadium var da ment  stå ferdig i 2006, og det gamle anlegget skulle da rives for å gi plass til boliger. De østlige og vestlige tribunene var registrert som verneverdige, på grunn av art deco-dekorasjonene, og de ble da også bevart og bygd inn i det nye leilighetskomplekset. 

Siste offisielle kamp på Highbury ble spilt den 7. mai 2006 og var mellom Arsenal og Wigan Athletic. Kampen endte 4-2. 

De nærmeste undergrunnsstasjonene er Arsenal, Finsbury Park og Holloway Road.

 Eksterne lenker 

 Highbury Square Official website of the redevelopment project

Kategori:Fotballstadioner i England
Kategori:Idrettsanlegg i London
Kategori:Arsenal FC
Kategori:Fotballstadioner brukt under OL